RO
16.6.2023
Jurnalul Oficial al Uniunii Europene
L 155/19
REGULAMENTUL DE PUNERE ÎN APLICARE (UE) 2023/1171 AL COMISIEI din 15 iunie 2023 de modificare a Regulamentelor de punere în aplicare (UE) 2018/982 și (UE) 2021/2097 în ceea ce privește utilizarea combinată a unui preparat de acid benzoic, formiat de calciu și acid fumaric cu alți aditivi care conțin acid benzoic, acid formic, acid fumaric și sursele ale acestora sau săruri ale acestora (titularul autorizației: Novus Europe NV) (Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene, având în vedere Regulamentul (CE) nr.
1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2), întrucât: (1)
Regulamentele de punere în aplicare (UE) 2018/982 (2) și (UE) 2021/2097 (3) ale Comisiei au autorizat utilizarea unui preparat de acid benzoic, formiat de calciu și acid fumaric ca aditiv în hrana puilor pentru îngrășare, a puicuțelor crescute pentru ouat, a curcanilor pentru îngrășare și a curcanilor crescuți pentru reproducție, pentru o perioadă de 10 ani.
(2)
Anexele la Regulamentele de punere în aplicare (UE) 2018/982 și (UE) 2021/2097 prevăd, în coloana lor respectivă „Alte dispoziții”, că aditivul trebuie să nu fie utilizat cu alte surse de acid benzoic sau de benzoați, de formiat de calciu, de formiați și de acid fumaric.
Scopul este de a preveni depășirea dozei maxime prin utilizarea altor aditivi care conțin substanțele respective sau sursele ale acestora.
(3)
Restricția respectivă este justificată pentru acidul benzoic și benzoați, deoarece aditivul conține un nivel mare de acid benzoic în compoziția sa, dar nu este justificată pentru celelalte substanțe, formiatul de calciu, formiați și acidul fumaric, deoarece aditivul conține niveluri foarte mici de formiat de calciu și de acid fumaric.
Pentru a asigura proporționalitatea, este necesar ca interdicția de combinare cu alți aditivi să se aplice numai altor aditivi care conțin acid benzoic și benzoați.
Este necesar să fie permisă combinarea acestui aditiv cu alți aditivi care conțin acid formic, formiați, acid fumaric și fumarați, cu condiția ca în hrana completă pentru animale nivelurile de 10 000 mg/kg pentru acidul formic și de 20 000 mg/kg pentru acidul fumaric să nu fie depășite în cazul puilor pentru îngrășare, al puicuțelor crescute pentru ouat, al curcanilor pentru îngrășare și al curcanilor crescuți pentru reproducție.
În cazul în care aditivul conține săruri ale acizilor formic și fumaric, este necesar ca nivelurile respective să nu fie depășite.
(4)
Formiații (sărurile acidului formic) sunt surse de acid formic, iar fumarații (sărurile acidului fumaric) sunt surse de acid fumaric.
Este necesar să se armonizeze autorizațiile existente pentru a se asigura faptul că nivelurile maxime ale acizilor respectivi și ale tuturor surselor posibile de acizi respectivi (săruri ale acizilor respectivi) nu sunt depășite.
În Regulamentul de punere în aplicare (UE) 2018/982, restricția din coloana „Alte dispoziții” se referă la utilizarea preparatului cu alți aditivi care conțin surse de formiat de calciu, de formiat și de acid fumaric.
Întrucât formiatul de calciu este deja inclus în termenul formiat (sare a acidului formic) și pot exista și alte formiați care pot fi o sursă de acid formic, este necesar ca noua restricție să se aplice formiaților în general.
În plus, este necesar ca restricția să se aplice acidului fumaric și fumaraților, deoarece fumarații pot fi, și ei, o sursă de acid fumaric.
În Regulamentul de
(1) JO L 268, 18.10.2003, p. 29.
(2) Regulamentul de punere în aplicare (UE) 2018/982 al Comisiei din 11 iulie 2018 privind autorizarea unui preparat de acid benzoic, formiat de calciu și acid fumaric ca aditiv pentru hrana puilor pentru îngrășare și a puicuțelor pentru ouat (titularul autorizației: Novus Europe N.A./S.V.)
(JO L 176, 12.7.2018, p. 13).
(3) Regulamentul de punere în aplicare (UE) 2021/2097 al Comisiei din 29 noiembrie 2021 privind autorizarea unui preparat de acid benzoic, formiat de calciu și acid fumaric ca aditiv în hrana curcanilor pentru îngrășare și a curcanilor crescuți pentru reproducție (titularul autorizației: Novus Europe NV) (JO L 427, 30.11.2021, p. 190).